CELEX: C2004/239/02
Language: el
Date: 2004-09-25 00:00:00
Title: Υπόθεση C-307/04 P: Αίτηση αναιρέσεως της SEC Corporation, που ασκήθηκε στις 15 Ιουλίου 2004 κατά της αποφάσεως που εξέδωσε στις 29 Απριλίου 2004 το Πρωτοδικείο των Ευρωπαϊκών Κοινοτήτων (δεύτερο τμήμα) στις συνεκδ. υποθ. T-236/01, T-239/01, T-244/01 έως T-246/01, T-251/01 και Τ-252/01, Tokai Carbon Co. Ltd κ.λπ. κατά Επιτροπής των Ευρωπαϊκών Κοινοτήτων

25.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 239/1
            
         Αίτηση αναιρέσεως της SEC Corporation, που ασκήθηκε στις 15 Ιουλίου 2004 κατά της αποφάσεως που εξέδωσε στις 29 Απριλίου 2004 το Πρωτοδικείο των Ευρωπαϊκών Κοινοτήτων (δεύτερο τμήμα) στις συνεκδ. υποθ. T-236/01, T-239/01, T-244/01 έως T-246/01, T-251/01 και Τ-252/01, Tokai Carbon Co. Ltd κ.λπ. κατά Επιτροπής των Ευρωπαϊκών Κοινοτήτων
   (Υπόθεση C-307/04 P)
   (2004/C 239/02)
   Η SEC Corporation [υπόθεση T-251/01 (1)] με έδρα το Amagasaki, Hyogo (Ιαπωνία), εκπροσωπούμενη από τον K. Platteau, δικηγόρο, άσκησε ενώπιον του Δικαστηρίου των Ευρωπαϊκών Κοινοτήτων στις 15 Ιουλίου 2004 αναίρεση κατά της αποφάσεως που εξέδωσε στις 29 Απριλίου 2004 το Πρωτοδικείο των Ευρωπαϊκών Κοινοτήτων (δεύτερο τμήμα) στις συνεκδ. υποθ. T-236/01, T-239/01, T-244/01 έως T-246/01, T-251/01 και Τ-252/01, Tokai Carbon Co. Ltd κ.λπ. κατά Επιτροπής των Ευρωπαϊκών Κοινοτήτων.
   Η αναιρεσείουσα ζητεί από το Δικαστήριο:
   
               α)
            
            
               να εξαφανίσει μερικώς την αναιρεσιβαλλόμενη απόφαση καθόσον αυτή διαπιστώνει ότι η Επιτροπή εδικαιούτο να χρησιμοποιήσει τον κύκλο εργασιών της σε παγκόσμιο επίπεδο ως στοιχείο διαφοροποιήσεως όταν καθόρισε το βασικό ποσό του επιβληθέντος στην αναιρεσείουσα προστίμου·
            
         
               β)
            
            
               να ακυρώσει το άρθρο 3 της αποφάσεως της Επιτροπής (2), όπως τροποποιήθηκε από το Πρωτοδικείο, καθόσον επιβάλλει πρόστιμο 6,138 εκατομ. ευρώ στην αναιρεσείουσα ή, τουλάχιστον, να προβεί σε ουσιώδη μείωση του προστίμου αυτού σε ποσό το οποίο θα κρίνει πρόσφορο το Δικαστήριο και
            
         
               γ)
            
            
               να καταδικάσει την Επιτροπή στα δικαστικά έξοδα της αναιρεσείουσας ενώπιον του Πρωτοδικείου και ενώπιον του Δικαστηρίου.
            
         Λόγοι αναιρέσεως και κύρια επιχειρήματα
   Η αναιρεσείουσα ισχυρίζεται ότι η απόφαση του Πρωτοδικείου πρέπει να εξαφανιστεί για τους ακόλουθους λόγους:
   
               1.
            
            
               Παράβαση του άρθρου 253 της συνθήκης ΕΚ, προσβολή της αρχής ne bis in idem και της αρχής της επιεικείας, διότι το Πρωτοδικείο δέχθηκε ότι η Επιτροπή, καθορίζοντας το επιβληθέν στην SEC πρόστιμο και στο πλαίσιο των ιδιαίτερων χαρακτηριστικών της υποθέσεως, δεν ήταν υποχρεωμένο να συνεκτιμήσει τις κυρώσεις που είχαν επιβάλει προηγουμένως οι αμερικανικές αρχές προστασίας του ανταγωνισμού με βάση τα ίδια περιστατικά.
            
         
               2.
            
            
               Παράβαση του άρθρου 253 της συνθήκης ΕΚ και προσβολή των αρχών της επιεικείας και της αναλογικότητας, διότι το Πρωτοδικείο δέχθηκε ότι η Επιτροπή εδικαιούτο να διαφοροποιήσει το βασικό ποσό του προστίμου που επιβλήθηκε στα εμπλεκόμενα μέρη αποκλειστικά με βάση τον κύκλο εργασιών τους σε παγκόσμιο επίπεδο, παραβλέποντας την έκταση των δραστηριοτήτων της SEC στον ΕΟΧ.
            
         
      (1)  ΕΕ C 31 της 2.2.2002, σ. 12.
   
      (2)  Απόφαση 2002/271/ΕΚ της Επιτροπής, της 18ης Ιουλίου 2001, σχετικά με διαδικασία του άρθρου 81 της συνθήκης ΕΚ και του άρθρου 53 της συμφωνίας ΕΟΧ — Υπόθεση COMP/E-1/36.490 — Ηλεκτρόδια γραφίτη (ΕΕ 2002, L 100 σ. 1).